Diari Oficial de la Generalitat Valenciana


Sumari del DOGV 3883, del 22-11-2000 (2000/9329)

ORDRE de 15 de novembre de 2000, de la Conselleria d'Economia, Hisenda i Ocupació, per la qual es regulen les operacions de tancament de l'exercici de 2000, en relació amb la comptabilitat de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/11/15/(2)/dof/vci/html**

### Dades del document

Número de DOGV
:   3883

Data del DOGV
:   22-11-2000

Secció del DOGV
:   I. DISPOSICIONS GENERALS

Número del document
:   2000/9329


Data del document
:   15-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * exercici pressupostari
    * legislació
    * execució del pressupost
    * comptabilitat pública
    * tancament de comptes
    * gestió comptable

ORDRE de 15 de novembre de 2000, de la Conselleria d'Economia, Hisenda i Ocupació, per la qual es regulen les operacions de tancament de l'exercici de 2000, en relació amb la comptabilitat de la Generalitat Valenciana. [2000/X9329]
  
La regulació de les operacions sobre comptabilitat de les despeses i ingressos públics del fi del present exercici, i les subsegüents de la seua liquidació, concretant la data d'assenyalament d'havers, fa que calga dictar les instruccions oportunes. Per això,
  
ORDENE
  
1. El termini per a la tramitació i entrada en les intervencions delegades dels documents comptables pressupostaris i extrapressupostaris acabarà l'últim dia hàbil de l'exercici, és a dir, el 29 de desembre de 2000 inclusivament, amb les particularitats derivades, si és el cas, de l'aplicació dels apartats següents.
  
2. Assenyalament d'havers en el mes de desembre
  
Els havers i la paga extraordinària corresponent al mes de desembre seran satisfets conjuntament a partir del dia 21 d'aquest mes.
  
Les variacions i incidències del capítol I tindran entrada en les intervencions delegades fins al dia 14 de desembre, i hauran de ser comptabilitzades per aquestes fins al dia 18 com a màxim.
  
3. Ingressos en els serveis territorials
  
Independentment de complir el que disposa el Decret 105/1992, de 6 de juliol, sobre recaptació de les taxes, preus públics i sancions de la Generalitat Valenciana, i l'Ordre de 26 de febrer de 1993, per la qual es desplega el decret esmentat, quant a la recaptació efectuada en l'última quinzena del mes de desembre, s'haurà de transferir abans de les 11.00 hores del dia 29 del mes de desembre, ultimat l'arqueig corresponent, al compte operatiu de la Tresoreria ?Generalitat Valenciana. Conselleria d'Economia, Hisenda i Ocupació?, la recaptació haguda fins aquest dia i les intervencions delegades en els serveis territorials comptabilitzaran els ingressos transferits.
  
En els serveis centrals de les distintes conselleries en les quals queden pendents de formalitzar ingressos en comptes restringits, tramitaran els documents propostes fins al dia 22 de desembre, data en què hauran de tenir entrada, junt amb els seus justificants, en la Intervenció Delegada.
  
4. Expedició i tramitació dels documents comptables relatius a l'estat de despeses del pressupost
  
4.1 Els serveis de gestió de les distintes conselleries podran proposar els documents comptables i tramitar a les intervencions delegades en els terminis següents:
  
a) Fins al dia 11 de desembre, quan es tracte de documents que requerisquen per a la tramitació posteriors fases pressupostàries.
  
b) Fins al dia 18 de desembre, aquells documents que comprenguen la fase de proposta de pagament (fase comptable K).
  
4.2 En relació amb els fons de Caixa Fixa:
  
a) El dia 22 de desembre serà l'últim dia hàbil per a realitzar pagaments a càrrec d'aquests fons.
  
b) La data de comptabilització dels documents comptables corresponents a la seua justificació serà com a màxim fins al dia 29 de desembre.
  
4.3 En relació amb els fons a justificar:
  
a) Les propostes de ?despeses a justificar» (fases ADOKJ i OKJ) tindran entrada com a màxim en les intervencions delegades el dia 7 de desembre,
  
b) En relació amb els lliuraments pendents de justificar, inclosos els previstos en l'apartat anterior, hauran de quedar íntegrament justificats en data 15 de desembre, bé amb les justificacions de pagaments corresponents, bé amb lliurament de taló, pels fons lliurats i no justificats.
  
c) No obstant el que diu l'apartat anterior, els fons lliurats a justificar per al pagament d'expropiacions podran presentar-se en les intervencions delegades fins al dia 22 de desembre, el reintegrament dels fons no invertits, i fins al 29 de desembre del mateix mes, els comptes justificatius d'aquests fons.
  
5. Tramitació d'expedients de modificació de crèdit
  
5.1 S'estableix el dia 27 de novembre com a data límit per a la recepció en la Sotssecretaria de Política Pressupostària i Tresor de les següents:
  
a) Propostes de modificació pressupostària.
  
b) Modificacions tramitades en aplicació de l'article 21 de la Llei 10/1999, de Pressupostos per a 2000.
  
c) Variació en les estimacions dels projectes d'inversió.
  
d) Variació dels límits establits en l'article 29 del text refós de la Llei d'Hisenda Pública.
  
5.2 Aquest termini no s'aplicarà a les propostes que donen cobertura a sentències judicials, i aquelles el finançament de les quals correspon a fons finalistes.
  
5.3 La Sotssecretaria de Política Pressupostària i Tresor, en tot cas i atenent criteris de política pressupostària, podrà proposar, al conseller d'Economia, Hisenda i Ocupació, la iniciació d'aquells expedients de modificació que s'estimen necessaris.
  
6. De les despeses finançades amb fons finalistes
  
En relació amb les despeses finançades amb fons finalistes, i considerant el procediment de tramesa i justificació a què estan subjectes, les conselleries que els gestionen hauran de trametre la relació de saldos disponibles i d'autorització que no vagen a executar-se en el que resta d'exercici, abans del dia 20 de desembre, perquè puga procedir-se a realitzar els ajustaments necessaris, i així evitar desajustaments temporals entre els ingressos finalistes i les despeses afectades per aquells.
  
7. De les formalitzacions
  
La Intervenció General, per conducte de les seues intervencions delegades, tramitarà totes aquelles formalitzacions que siguen necessàries, fins al tancament de l'exercici, en aquells supòsits d'errades en els documents de proposta o documents comptables, sempre que les disponibilitats pressupostàries ho permeten.
  
8. De les despeses de tracte consecutiu
  
8.1 La contracció de les obligacions per despeses de tracte consecutiu o d'anàloga naturalesa, corresponents al mes de desembre, es podran intervenir de conformitat, pel que fa a la justificació del compliment de l'obligació per part del creditor, amb un certificat de l'òrgan gestor substitutiu del document justificatiu.
  
8.2 L'anul·lació total o parcial d'aquestes obligacions haurà de ser realitzada per les intervencions delegades fins al dia 12 de gener de 2001, inclusivament.
  
9. De les excepcions
  
Queda exclosa dels terminis i requisits establits en la present ordre, la tramitació dels documents que realitza l'organisme pagador de les ajudes FEOGA-Garantia a la Comunitat Valenciana.
  
10. Del desplegament de la present ordre
  
S'autoritza la Sotssecretaria de Política Pressupostària i Tresor i la Intervenció General a dictar les instruccions que siguen necessàries per a l'aplicació del que disposa la present ordre.
  
València, 15 de novembre de 2000
  
El conseller d'Economia, Hisenda i Ocupació,


Còpia Permalink ELI